A **prostitución nos territorios daneses de ultramar**, que son Groenlandia e as Illas Feroe, territorios gobernados de xeito autónomo respecto á Dinamarca continental e con amplos tratados de autogoberno dende comezos do século XXI ten un marco legal igual ao dinamarqués, o que na práctica implica que o modelo que se segue é o abolicionista: exercicio da prostitución non regulado, bordeis e proxenetismo ilegais. Non existen servizos especificamente deseñados para prostitutas en ningún dos dous territorios; supostamente, porque en ningún dos dous se lle dá unha grande importancia ao asunto do exercicio, ao non existiren apenas casos de prostitución.

Groenlandia
-----------

En Groenlandia, ademais da posesión de bordeis, do proxenetismo, e da explotación sexual de terceiras persoas, é ilegal alentar ou axudar a menores de 21 anos a prostituirse, ou a viaxaren a outro lugar coa fin de prostituírense (incluíndo tamén a maiores de 21 anos se descoñecen o propósito da viaxe). Tamén é ilegal que o dono dun hotel ou hostal alugue un cuarto para o seu emprego en fins de prostitución. Dende 2019, tamén se considera proxenetismo o feito de manter relacións sexuais de pago cunha persoa enganada, ou envolta en circunstancias inapropiadas ou ilegais á hora de exercer. Pese á percepción recorrente de que o exercicio da prostitución autónoma está prohibido en Groenlandia, non existen atualmente leis que castiguen dito exercicio no territorio, nin a compra de servizos en circunstancias normais en residencias privadas.

En 1728, entre os colonos nórdicos que iniciaron o repoboamento do sur da illa, fundando Nuuk, había prostitutas. A día de hoxe, o fenómeno da prostitución é infrecuente en Groenlandia, e non se teñen presentado nunca cargos delictivos relacionados coa posesión de bordeis ou da explotación da prostitución de terceiras persoas. Porén, existen rumores da existencia de bordeis na illa, camuflados na forma de salóns de masaxe, e da existencia de prostitución desde, polo menos, o establecemento das primeiras bases militares estadounidenses en territorio groenlandés. A finais de 2012, abriuse un debate na illa a propósito da posibilidade de legalizar os bordeis, como xeito de obter diñeiro da recente afluencia de traballadores chineses do aluminio á cidade de Maniitsoq. Tamén constatouse a existencia de prostitutas groenlandesas na Dinamarca continental, coa característica de que, no canto de intercambiar cartos por sexo, empregan o sexo como recurso de necesidade para conseguir aloxamento.

Illas Feroe
-----------

As Illas Feroe contan coa súa propia lei de delitos sexuais desde 2017, similar á dinamarquesa. Dita lei non pena a prostitución autónoma nin a súa compravenda entre maiores de idade, senón tan só o proxenetismo e a prostitución infantil. Debido á escasa poboación de Feroe (aproximadamente 48.000 persoas), non se rexistran na práctica casos de prostitución a terceiros, en bordeis ou en redes ilegais. Sendo a prostitución un fenómeno infrecuente nas Illas, é posíbel atopar algunhas traballadoras sexuais independentes. Elin Reinert Planck, exdirectora do fogar para mulleres Kvinnuhúsið de Tórshavn, asume a existencia de mulleres que trocan sexo por drogas.

Notas
-----

1. ↑  "The unity of the Realm" (en inglés). Consultado o 16-09-2020.
2. 1 2 3  "Prostitution in the Nordic Countries" (PDF) (en inglés). 2008. Consultado o 16-09-2020.
3. ↑  "Current Publications: Law, justice and rights: Prostitution: A Review of Legislation in Selected Countries (PRB 03-29E)". *web.archive.org* (en inglés). 9 de marzo de 2018. Archived from the original on 09 de marzo de 2018. Consultado o 16 de setembro do 2020.
4. 1 2 3 4  "Politiet: Tip os om prostitution". *Sermitsiaq.AG* (en groenlandés). Consultado o 2020-09-16.
5. 1 2  "Lov om ændring af kriminallov for Grønland og retsplejelov for Grønland". *webcache.googleusercontent.com* (en danés). Consultado o 2020-09-16.
6. 1 2 3  "Gästarbetare väcker prostitutionsdebatt på Grönland". *epochtimes.se* (en sueco). Consultado o 2020-09-16.
7. ↑  Wurm, Stephen A.; Mühlhäusler, Peter; Tyron, Darrell T. (1996). *Atlas of Languages of Intercultural Communication in the Pacific, Asia, and the Americas, International Council for Philosophy and Humanistic Studies*. Volume 2, Part 1 Volume 13 of Trends in Linguistics. Walter de Gruyter. p. 1051. ISBN 978-3-11-013417-9.
8. ↑  "Gästarbetare väcker prostitutionsdebatt på Grönland". *epochtimes.se* (en sueco). Consultado o 2020-09-13.
9. ↑  "Debat i Grønland: Skal vi please kinesere med bordel?". *DR* (en dinamarqués). 2012-10-09. Consultado o 2020-09-13.
10. ↑  "Grønlandske prostituerede er ’sofasovere’". *Sermitsiaq.AG* (en dinamarqués). Consultado o 2020-09-13.
11. ↑  "Grønlandske prostituerede er mest udsatte". *Sermitsiaq.AG* (en dinamarqués). Consultado o 2020-09-13.
12. ↑  "Grønlandske kvinder i Danmark bytter sex for husly". *KNR* (en dinamarqués). Consultado o 2020-09-13.
13. ↑  "Crime and Crime Control in Four Nordic Island Societies: The Faroe Islands, Greenland, Iceland and the Åland Islands" (PDF) (en inglés). Consultado o 16-09-2020.
14. ↑  "Lei de Delitos Sexuais das Illas Feroe" (PDF) (en feroés). Decembro de 2016. Arquivado dende o orixinal (PDF) o 17-09-2020. Consultado o 16-09-2020.
15. ↑  "Nútímans trældómur á Minority Film Festival". *Amnesty International Føroyar* (en dinamarqués). 2019-10-14. Consultado o 2020-09-12.
16. ↑  "Faroe Islands Escorts • Call Girls in Tórshavn, Klaksvík, Fuglafjørður, Tvøroyri, Miðvágur". *Atlas Escorts* (en inglés). Arquivado dende o orixinal o 28 de outubro de 2020. Consultado o 2020-09-12.
17. ↑  "Nú skal Kvinnuhúsið hava nýggjan leiðara". *www.in.fo* (en feroés). Consultado o 2022-02-24.